AvalehtMajandusAntiigi ja vanavara äri Vesta...
#000003
Virtsus 2021. aasta maikuust endises raudtee kaubalaos tegutsenud antiigi ja vanavara äri Vesta Värkstuba plaanib oma kolmandat tegutsemisaastat alustada hoopis Lihula linnas ning ette on võetud mahukas kolimine Lääneranna vallale kuuluvasse Moonakatemaja I hoonesse aadressil Penijõe tee 2.
#000004
Oleme otsustanud hakata uut pesa punuma Lihula mõisa moonakatemajas ja jätame jällenägemiseni armsaks saanud Virtsu kogukonnaga. Sügav kummardus, et võtsite meid omaks ja panite tundma nagu kodus
#000005
Hoones tegutses Lääneranna Noortekeskus, mis kolis 2022. aasta sügisel Lihula kultuurimajja. Pärast noortekeskuse kolimist seisis maja tühjana.
#000008
“Ettevõte tegeleb antiigi- ja vanakraami butiigina ning oma tegevuses on korraldatud nii õpitubasid kui suuremaid üritusi. Näiteks 2022. aastal korraldati koostöös Virtsu rahvamajaga vanakraami laat,” rääkis volikogu istungil varahaldur Aare Lauren. “Hoone kasutusse andmine Wesand OÜ-le on valla huvides ning toetab Lihula mõisapargi kompleksi arendamist tervikuna.”
#000010
Kasutusse antav Moonakatemaja I hoone moodustab terviku Lihula mõisakompleksiga ning vallavalitsus leidis, et Vesta Värkstuba tegevusplaan hoones läheb kokku ja on kooskõlas Lihula mõisakompleksi kontseptsiooniga.
#000011
“Võtame nüüd veidi aega, et end uues pesas sisse seada ja anname õige pea märku, kui saate meile taas – nüüd juba uude kodusse – külla tulla,” rääkisid Vesta Värkstuba esindajad Vesta Vendel ja Andre Sammalkivi.
#000012
Virtsus toimub 14. mail suur vanavara laat ja hoovimüügipäev
#000016